OpenLLM-France/wikimedia huggingface dataset:
# Ricardo Arias Calderón

Ricardo Arias Calderón (Panama Hiria, 1933ko maiatzaren 4a - Panama Hiria, 2017ko otsailaren 13a) panamar politikaria izan zen. Herrialdeko lehendakariordea izan zen 1989-1992 bitartean.

## Bizitza

Estatu Batuetan eta Frantzian ikasia, hainbat unibertsitate eta ikastetxetako irakaslea izan zen 1962az geroztik. 1964an, Panamako Alderdi Kristau-demokratan sartu zenetik, buru-belarri aritu da politikagintzan. Bi aldiz izan da Panamako lehendakarigai: 1968 eta 1984an. Urte horretan hiru alderdik osatutako Alianza Democrática de Oposición koalizioko buru izan zen, eta hauteskundeak irabazi arren, iruzurren bat izan zela-eta ukatu egin zieten garaipena. 1988an, Noriega jenerala gobernuburu bilakatu zenean, Ricardo Ariasek aurka egin zion, lehenik atzerritik eta gero Panamatik bertatik.
1989an estatubatuarrek Panaman indarrean sartu eta Noriega kargutik kendu zutenean, hilabete batzuk lehenago hauteskundeak irabazi zutenek agintea hartu, eta Ricardo Arias Gobernu eta Justizia Ministerioko buru eta lehen lehendakariorde izendatu zuen Endara lehendakariak. Urte berean atentatu bat jasan zuen, eta berak kalterik izan ez bazuen ere, bere bi laguntzaile zauritu ziren.
1979. urteaz geroztik, Panamako Alderdi Kristau-demokrataren lehendakaria izan zen, geroago Amerikako Erakunde Kristau-demokrataren lehendakari ere izan zen, eta baita Nazioarteko Erakunde Kristau-demokrataren lehendakariordeetako bat ere. Latinoamerikako hainbat aldizkaritako argitalpen batzordeko kide eta La Prensa egunkariko zuzendaritza-batzordeko sortzaileetako bat izan zen. Panama, hondamena eta demokrazia liburua argitaratu zuen 1985ean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753506
# Ricardo Bastida

Ricardo Bastida Bilbao (Zazpikaleak, Bilbo, Bizkaia, 1879ko abuztuaren 15a - ib., 1953ko urriaren 15a) arkitekto Bilbotarra izan zen.
Bastida Bilboko udal arkitektoa izan zen eta hiriak izandako arkitektorik famatuenetakoa. Hirian hainbat eraikin berri utzi zituen, eraikin singularrak eta etxebizitza soziala gehien bat. Horien artean, nabarmenak dira Solokoetxeko etxebizitza merkeak, eta Torremadariagako etxebizitza multzoa 1940ean.
Etxebizitza jorratzeaz aparte, 1920ko hamarkadan, gaur egun hirian dauden eskola publiko gehienak berak diseinatu zituen. Atxurikoa eta Indautxukoa dira nabarmenenak. Eraikin singularren artean Alhondiga eta Depositu Frankoaren eraikinak egin zituen.

## Biografia

Bilboko Artekalen jaio zen eta Zazpikaleetako bizilaguna izan zen. Bere aitak itsasgizon izateko ikasketak burutu zituen arren, matematika irakasle moduan egiten zuen lan, bere amak egiten zuen moduan. Sei seme-alabadun familia hartan Ricardo hirugarrena izan zen. Atxuriko eskolako ikasle izan ondoren eta irudigintza zein matematikan trebea izanagatik, behin batxilergoko ikasketak bukatuta, Bartzelonako arkitektura eskolan hasi zuen bere ibilbide profesionala. Bertan Lluís Domènech i Muntaner izan zuen irakasle eta garaiko modernismo katalanaren loraldia zein Gaudíren lanak ezagutu zituen.
Behin unibertsitatea bukaturik, Bilbora bueltan, bere maisu handia izandakoaren Severino Atxukarroren estudioan hasi zen lanean. Gutxira, Bilboko Udaleko arkitekto laguntzaile izendatu zuten. Lehen eskutik ezagutu zituen garai hartan garapen bidean zegoen Bilbok zituen behar zein arazoak. Hainbat estilotako obra zabal oparoa utzi zuen XX. mende hasierako arkitekto honek.

## Lan nagusiak

* Alondegia, Bilbo, 1909
* Casilda Iturrizar parkea (1912-1920)
* Urazurrutiako sehaska-etxea, Bilbo, 1914
* Felix Serrano Ikastetxe Publikoa, Bilbo, 1917
* Lezama-Leguizamon etxea, Bilbo, 1921
* Banco Bilbao Vizcaya eraikina (Madril), 1920-1923
* Kale Nagusiko BBVAren egoitza, Bilbo, 1923
* Bilbo eta inguruko herrien arteko loturen planoa, 1923
* Begoñatik Bilborako sarbide-plana, 1925
* Torremadariagako etxebizitzak (1949-1959)
* Urazurrutiako sehaska-etxea
* Lezama-Leguizamon etxea
* Felix Serrano Ikastetxe Publikoa
* Casilda Iturrizar parkea

## Erreferentziak

* 1 2 Duque Ingunza, Andoni; Ibañez Espinosa, Irantzu. (2023-02-01). «07.- Aldaera arkitektonikoak: Ricardo Bastida Bilbao. Aztarna estilistiko ezberdinen arkitektoa.» Bilbao 388: 7..

## Bibliografia

* Elias Mas Serra. Ricardo Bastida, un arquitecto para Bilbao. Bilbao Bizkaia Kutxa, Bilbo, 2001. (ISBN 84-8056-199-8)

## Ikus, gainera

* Modernismoa Euskal Herrian
* Bilbotar ezagunen zerrenda

## Kanpo estekak

* Datuak: Q3813638
* Multimedia: Ricardo Bastida / Q3813638
# Ricardo Arias

Ricardo Manuel Arias Espinosa (Washington Hiria, 1912ko apirilaren 5a - Panama Hiria, 1993ko martxoaren 15a) panamar politikaria izan zen. Estatu Batuetan ikasi ondoren, Panamara joan eta diputatu gisa hasi zen politikagintzan (1944-1948). Gero, Arnulfo Arias lehendakariaren bigarren agintaldian (1949-1951), hainbat ministeriotako buru izan zen. 1955ean, Errepublikako lehendakariorde zela eta J.A. Remon lehendakaria hil zuten atentatuaren ostean (1955), Panamako lehendakari izendatu zuen herrialde hartako Batzar Nazionalak. Panamako ordezkari izan zen, Panamako Kongresuaren 120. urteurrena ospatzeko, Panama hirian egindako Ameriketako estatuburuen bileran. Biltzar horretan, Dwight Eisenhower Estatu Batuetako lehendakariak eta beste 19 estatuburuk Panamako Adierazpena sinatu zuten. 1956an, Ernesto de la Guardiak ordezkatu zuen. Urte batzuk geroago, Coalición Patriótica Nacional alderdiaren lehendakarigai izan zen. Estatu Batuetan enbaxadore (1964-1968), eta abeltzainen elkarteko eta Panamako hegazkin-konpainiako lehendakari ere izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q176091
# Ricardo Arrien

Ricardo Arrien Iriondo (Gernika-Lumo, Bizkaia, 1960ko azaroaren 15a) bizkaitar futbolari ohi eta entrenatzailea da, Athletic Clubean aritutakoa. Aurrelari lanetan aritzen zen.

## Ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Besteak | Besteak | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Bilbao Athletic | 2.B | 1979/80 | 30 | 7 | 4 | 2 | - | - | - | - | - | - | - | - | 34 | 9 |
| Bilbao Athletic | 2.B | 1980/81 | 30 | 5 | - | - | - | - | - | - | - | - | - | - | 30 | 5 |
| Bilbao Athletic | 2.B | 1981/82 | 38 | 7 | 4 | 2 | - | - | - | - | - | - | - | - | 42 | 9 |
| Bilbao Athletic | 2.B | 1982/83 | 31 | 22 | 0 | 0 | - | - | - | - | - | - | - | - | 31 | 22 |
| Bilbao Athletic | 2. | 1983/84 | 15 | 5 | 3 | 0 | - | - | - | - | - | - | - | - | 18 | 5 |
| Bilbao Athletic | Denera | Denera | 144 | 46 | 11 | 4 | - | - | - | - | - | - | - | - | 155 | 50 |
| Athletic | 1. | 1982/83 | 0 | 0 | 1 | 0 | - | - | 0 | 0 | - | - | - | - | 1 | 0 |
| Athletic | 1. | 1983/84 | 0 | 0 | 0 | 0 | 0 | 0 | - | - | - | - | 0 | 0 | 0 | 0 |
| Athletic | Denera | Denera | 0 | 0 | 1 | 0 | 0 | 0 | 0 | 0 | - | - | 0 | 0 | 1 | 0 |
| Salamanca | 1. | 1983/84 | 14 | 4 | 2 | 0 | - | - | - | - | - | - | - | - | 16 | 4 |
| Salamanca | Denera | Denera | 14 | 4 | 2 | 0 | - | - | - | - | - | - | - | - | 16 | 4 |
| Athletic | 1. | 1984/85 | 2 | 0 | 6 | 1 | 1 | 0 | - | - | - | - | - | - | 9 | 1 |
| Athletic | Denera | Denera | 2 | 0 | 6 | 1 | 1 | 0 | - | - | - | - | - | - | 9 | 1 |
| Racing Santander | 1. | 1985/86 | 20 | 2 | 6 | 4 | - | - | - | - | - | - | - | - | 26 | 6 |
| Racing Santander | Denera | Denera | 20 | 2 | 6 | 4 | - | - | - | - | - | - | - | - | 26 | 6 |
| Real Sociedad | 1. | 1986/87 | 13 | 1 | 3 | 2 | - | - | - | - | - | - | - | - | 16 | 3 |
| Real Sociedad | 1. | 1987/88 | 0 | 0 | 0 | 0 | - | - | - | - | 0 | 0 | - | - | 0 | 0 |
| Real Sociedad | Denera | Denera | 13 | 1 | 3 | 2 | - | - | - | - | 0 | 0 | - | - | 16 | 3 |
| Sestao | 2. | 1987/88 | 21 | 7 | 2 | 0 | - | - | - | - | - | - | - | - | 23 | 7 |
| Sestao | 2. | 1988/89 | 23 | 9 | 6 | 1 | - | - | - | - | - | - | - | - | 29 | 10 |
| Sestao | Denera | Denera | 44 | 16 | 8 | 1 | - | - | - | - | - | - | - | - | 52 | 17 |
| Eibar | 2. | 1989/90 | 20 | 7 | 2 | 1 | - | - | - | - | - | - | - | - | 22 | 8 |
| Eibar | 2. | 1990/91 | 9 | 0 | 2 | 0 | - | - | - | - | - | - | - | - | 11 | 0 |
| Eibar | Denera | Denera | 29 | 7 | 4 | 1 | - | - | - | - | - | - | - | - | 33 | 8 |
| Ibilbide osoan | Ibilbide osoan | Ibilbide osoan | 266 | 76 | 41 | 13 | 1 | 0 | 0 | 0 | 0 | 0 | 0 | 0 | 308 | 89 |

## Erreferentziak

* ↑ «Entrenadores maestros» El Correo 2009-06-11.

## Kanpo estekak

* Fitxa - www.athletic-club.eus
* Profila, Errealaren webgunean
* Datuak: Q6108001
# Ricardo Armendáriz

Ricardo Bocha Armendáriz (Babahoyo, Los Ríos probintzia, Ekuador, 1954ko martxoaren 26a) Ekuadorko futbolari ohia da. Erdilari gisa jokatu zuen eta bere lehen taldea Emelec izan zen.

## Ibilbidea

Bere ibilbidea auzoen arteko txapelketetan eskolako lagun talde batekin jokatu zuenean hasi zen eta Huracán izeneko klub afizionatu batek fitxatu zuen.
Ondoren, Guayaquilgo Emelec taldera joan zen 1973an. Bertan estreinatu zen Torneo Renovación lehiaketan, futbolaren figura berriak ateratzea helburu zuena eta txapelketarako prestatzeko ere balio izan zuen. Ondo aritu zen eta berehala igo zen lehen taldera. Guayaquil taldearekin txapeldun izan zen 1979an.
1980an Quitoko Ligara joan zen eta 1982ra arte jokatu zuen talde horrekin. Denboraldi horretan Urteko Jokalari Onena izendatu zuten. 1983an Bartzelona Sporting Clubek kontratatu zuen eta azkenean, 31 urte zituela, 1985ean amaitu zuen bere karrera Quitoko Aucas taldean jokatuz.
Erretiroa hartu eta gero, maila txikiak entrenatzera dedikatu zen, nahiz eta batzuetan Lehen Mailan ere entrenatzaile izan.

## Selekzio nazionala
### Nazioarteko parte-hartzeak

* Espainiako 1982ko Munduko Kopako kanporaketak.

## Klubak

| Kluba | Herrialdea | Urtea |
| Emelec | Ekuador | 1973-1979 |
| Quitoko Liga | Ekuador | 1980-1982 |
| Bartzelona | Ekuador | 1983-1984 |
| Aucas | Ekuador | 1985 |

## Palmaresa
### Txapelketa nazionalak

| Titulazioa | Kluba | Herrialdea | Urtea |
| Ekuadorren A Seriea | Emelec | Ekuador | 1979 |

### Banakako bereizketak

| Bereizketa | Urtea |
| Ekuadorko A Serieko jokalari onena | 1982 |

## Kanpo estekak

* Datuak: Q6107998
# Ricardo Arrue

Ricardo Arrue Valle (Abando —gaur egun Bilbo—, 1889ko azaroaren 5a - Caracas, 1978ko martxoaren 11) euskal margolaria izan zen.

## Biografia

Hiru anaia artista, Alberto, José eta Ramiro Arrue, izan zituen eta Bilbon ikasten hasi zen. Alberto anaia izan zuen irakasle urte askotan, pixkanaka zeramika eta esmaltetan trebatu bitartean. Erakusketa ugari antolatu zuen. Gerra Zibila pil pilean zegoenean, Donibane Lohizunera alde egin zuen. Bigarren Mundu Gerraren ondorioz, Parisetik Venezuelara joan zen eta Caracasko Arte Ederretako Lizeoko esmalte- eta zeramika- irakasle izan zen urtetan.

## Erreferentziak

* ↑ Auñamendi Eusko Entziklopedia. Ricardo Arrue Valle. .

## Kanpo estekak

* Datuak: Q23382360
# Ricardo Arambarri

Ricardo "Richi" Arambarri Estatu Batuetako kazetari bat da, bertan duela 30 urte bizi dena, eta jatorriz venezuelar euskalduna. Egun, Miamin finkatutako Univision telebista kateko esataria da, eta "Primer Impacto" telesaioan aritzen da. 2002. urtean, Emmy sarietarako izendapena jaso zuen. 2007an, telesail batean aktore arituko zela jakinarazi zen, detektibe euskaldun baten rolean aritzeko.

## Erreferentziak

* ↑ «Ricardo Arambarri AEBetako telebista izar euskaldunak euskal detektibearena egingo du bertako telesail batean» Euskal kultura (Noiz kontsultatua: 2018-09-11).

## Kanpo estekak

* Arambarriren kazetaritza lanaren kontaketa
* Datuak: Q56599175
# Ricardo Balaca

Ricardo Balaca Orejas-Canseco (Lisboa, 1844ko abenduaren 31 — Aravaca, Madril, 1880ko otsailaren 12a) guduen eszenak margotzen espezializatua zegoen pintore espainiarra..

## Biografia eta lanak

Bere aita José Balaca Carrión margolaria ere bazen. Ricardo semea jaio zen unean Lisboan zegoen, Espainatik erbesteratu ondoren arrazoi politikoak zirela medio.
Formakuntza senidearen estudioan hasi zuen eta Madrilgo Escuela Superior de Pintura Escultura y Grabado delakoan osatu, non Federico Madrazo. margolariaren ikasle izan zen. Gazte zela, nabarmendu zen eta 1858 urtean, 13 urte baino ez zituela, parte hartu zuen Espainiako Exposición Nacional de Bellas Artes , non ohorezko aipamena jaso zuen.
Teresa Vergara Domínguez izan zuen emazte eta harekin hiru seme izan zituen. 37 urte zituela hil egin zen. Bere anaia, Eduardo Balaca , margolari aitortua izan zen ere.
Marrazkigintza, ilustrazio grafikoa, erretratua eta batik bat guduen eszenak margotzen nabarmendu zen. Hori XVIII mendeko genero tipikoa zen, baina XIX mendean, Erromantizismoa zabaltzean, generoa gailendu zen berriz. Bere lanen artean, azpimarragarriak dira Hirugarren Karlistaldian eginikoak, Gerra Ministerioak berriemaile izendatutakoan. Epe horretan, hainbat marrazki egin zituen gerrako gertaerak islatzen..
Bere lanen artean, badago La Batalla de Almansa Madrilgo Pradoko Museoan erakusgai dagoena, Teresa Vergara emaztearen erretratua, Lazaro Galdiano Museoan eta Inocencia Serrano y Cerver, Cerralbo Markesaren erretratua, Madrilgo Cerralbo Museoan ere. Ilustratzaile gisa, On Kixote Mantxakoaren Montaner y Simónek eginiko argitalpenaren ilustrazio lanak egin zituen eta garaiko hainbat aldizkarien kolaboratzaile izan zen.

## Erreferentziak

* ↑ Ricardok Balaca bigarren karlistadako margolaria. Zumalakarregi Museoa (Noiz kontsultatua: 2016-3-22).
* ↑ «Balaca y Canseco» XIX. mendeko albuma (Gipuzkoako Foru Aldundia) (Noiz kontsultatua: 2016-3-22).
* ↑ http://espaciocusachs.blogspot.com/2010/09/ricardo-balaca-un-joven-prodigio.html Ricardo Balaca. Un joven prodigio.] 2011ko apirilaren 2an eginiko kontsulta.
* ↑ Museo del Prado, enciclopedia online: Ricardo Balaca y Orejas-Canseco. 2011ko apirilaren 2an eginiko kontsulta

## Bibliografia

* Ossorio y Bernard, Manuel. (1868). Galería biográfica de artistas españoles del siglo XIX. 1 Madril: Imprenta a cargo de Ramón Moreno, 61-62 or..
* Pereira Bueno, Fernando; Sousa Jiménez, José. (1994). «Apuntes de una estancia del pintor Ricardo Balaca en Galicia» Anuario Brigantino (Concello de Betanzos) (17): 287-302. ISSN 1130-7625..
* Datuak: Q9068949
* Multimedia: Ricardo Balaca / Q9068949
# Renwick (Iowa)

Renwick Iowako hiri bat da. Humboldt konderrian kokatua dago. 2010ean 242 biztanle zituen, 2,60 kilometro koadrotan banatuta.

## Ikus, gainera

* Humboldt konderria

## Kanpo estekak

* Datuak: Q1925945
* Multimedia: Renwick, Iowa / Q1925945
# Renzo Barbera estadioa

Renzo Barbera estadioa (italieraz: Stadio Renzo Barbera) Italiako Sizilia eskualdeko Palermo hirian dagoen futbol estadio bat da. Bertan US Città di Palermo taldeak etxeko partiduak jokatu ohi ditu eta La Favorita izen herrikoia du. 1932ko urtarrilaren 24an inauguratu zuten eta 1990ean erabat zaharberritu. 36.365 ikusleentzako edukiera du.

## Erreferentziak

* ↑ https://web.archive.org/web/20190403023214/https://palermocalcio.it/it/club/stadio-renzo-barbera/

## Kanpo estekak

* Datuak: Q28500
* Multimedia: Stadio Renzo Barbera / Q28500
# Renville (Minnesota)

Renville Minnesotako hiri bat da. Renville konderrian kokatua dago. 2010ean 1.287 biztanle zituen, 3,61 kilometro koadrotan banatuta.

## Ikus, gainera

* Renville konderria

## Kanpo estekak

* Datuak: Q2229289
# Renville konderria

Renville konderria honako konderrietako baten izena izan daiteke:
* Renville konderria (Minnesota)
* Renville konderria (Ipar Dakota)
# Renville konderria (Ipar Dakota)

Renville konderria (ingelesez: Renville County) Ipar Dakotako konderri bat da, Ameriketako Estatu Batuetan. Hiriburua Mohall da. 2010eko zentsuaren arabera 2.470 biztanle zituen, Renville kilometro koadroko azaleran.

## Geografia

Renville konderriak 2.312,21 kilometro koadro ditu. Horietatik 40,65 ura dira. Beste 2.271,56 lurra dira. Biztanleria dentsitatea 1,07 da.

## Demografia

2010eko zentsoan bizi ziren 2.470 pertsonetatik 2.425 txuriak edo hispanoak dira. Horietatik hispano edo latino kategorian 24 dira. 2 beltzak edo afroamerikarrak. 9 amerikar natiboak ziren eta 0 Hawaii edo Pazifikoko irletako natiboak. 5 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 29 pertsonek kokatzen zuten.

### Biztanleria piramidea
## Kanpo estekak

* Datuak: Q48831
* Multimedia: Renville County, North Dakota / Q48831
# Renville konderria (Minnesota)

Renville konderria (ingelesez: Renville County) Minnesotako konderri bat da, Ameriketako Estatu Batuetan. Hiriburua Olivia da. 2010eko zentsuaren arabera 15.730 biztanle zituen, Renville kilometro koadroko azaleran.

## Geografia

Renville konderriak 2.556,57 kilometro koadro ditu. Horietatik 10,85 ura dira. Beste 2.545,72 lurra dira. Biztanleria dentsitatea 6,15 da.

## Demografia

2010eko zentsoan bizi ziren 15.730 pertsonetatik 15.397 txuriak edo hispanoak dira. Horietatik hispano edo latino kategorian 1.046 dira. 40 beltzak edo afroamerikarrak. 76 amerikar natiboak ziren eta 4 Hawaii edo Pazifikoko irletako natiboak. 54 asiarrak ziren. Bestelako arraza bat kategorian 9 biztanle daude. Bukatzeko euren burua arraza bat baino gehiagotan 150 pertsonek kokatzen zuten.

### Biztanleria piramidea
## Kanpo estekak

* Datuak: Q188275
* Multimedia: Renville County, Minnesota / Q188275
# Renze barrutia

Renze barrutia (txinera tradizionalez: 任泽区) Txinako barruti bat da, Xingtai barruan. Azken zentsuaren arabera 349.997 biztanle zituen 434.81 azaleran banatuta.

## Kanpo estekak

* Datuak: Q1001408
* Multimedia: Ren County / Q1001408
# Renzo López

Renzo López Patrón (1994ko apirilaren 16a - ) Uruguaiko futbolaria da.
Hainbat futbol taldetan jokatu du, esaterako Kyoto Sanga FC.

## Kanpo estekak

* (Japonieraz) J.League Data Site
* Datuak: Q9068063
# Riggins (Idaho)

Riggins Idahoko hiri bat da. Idaho konderrian kokatua dago. 2010ean 419 biztanle zituen, 11,11 kilometro koadrotan banatuta.

## Ikus, gainera

* Idaho konderria

## Kanpo estekak

* Datuak: Q1515213
* Multimedia: Riggins, Idaho / Q1515213
# Righteous Kill

Righteous Kill (euskaraz Hilketa Zuzena), 2008ko John Avnet estatubatuarrak zuzendutako thriller film bat da. Robert De Niro, Al Pacino, Curtis Jackson, Carla Gugino, Donnie Wahlberg, Trilby Glover, Brian Dennehy eta John Leguizamo aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, New York, Thomas "Turk" Cowan (Robert De Niro) eta Dave "Rooster" Fisk (Al Pacino) hiriko polizia departamentuan 30 urteko ibilbide profesionalaren ondoren erretiroa hartzear dauden bi detektibe beterano dira, baina haiek iraganean argitutako kasu batekin zerikusia duen.proxeneta baten hilketa argitzeko ardura jaso berri dute. Eraildako biktimaren gorpuan hilketa justifikatu nahi duen lau lerrotako olerkia topatu dute. Guztiaren arabera, serieko hiltzaile baten aurrean omen daude, haren helburua legearengandik ihes egitea lortu duten kriminalak akatzea delarik.

## Aktoreak

* Robert De Niro: Tom 'Turk' Cowan detektibea
* Al Pacino: Dave 'Rooster' Fisk detektibea
* 50 Cent (Curtis Jackson): Marcus 'Spider' Smith
* Carla Gugino: Karen Corelli detektibea
* John Leguizamo: Simon Perez detektibea
* Donnie Wahlberg: Teddy Riley detektibea
* Brian Dennehy: J.D. Hingis tenientea
* Trilby Glover: Jessica
* Melissa Leo: Cheryl Brooks
* Oleg Taktarov: Yevgeny Mugalat
* Sterling K. Brown: Rogers detektibea
* Alan Blumenfeld: Martin Baum
* Frank John Hughes: Chuck Randall
* Rob Dyrdek: Bobby 'Rambo' Brady

## Kanpo estekak

* IMDBko fitxa irakurgai (Ingelesez)
* Datuak: Q477624
# Rights International Spain

Rights International Spain (RIS) Espainiako gobernuz kanpoko erakundea da, independentea eta irabazi-asmorik gabea, nazioarteko zuzenbidean espezializatutako legelariek osatua. European Liberties Platform-ekin elkartuta dago.

## Helburuak

RISen helburu nagusia eskubide eta askatasun zibilak sustatu eta defendatzea da, giza eskubideen nazioarteko zuzenbidea eta babes-mekanismo nazionalak eta nazioartekoak eraginkortasunez erabiliz.

## Jarduerak

RIS erakundeak hainbat jarduera egiten ditu bere helburuak betetzeko:
* Egungo arazoak identifikatzea eta gizarte zibilari tresnak ematea, informatuta egon dadin eta nola eta non jardun jakin dezan.
* Azterketa juridikoak egitea, giza eskubideen nazioarteko zuzenbidean oinarrituta, eta gizarte zibilaren eskura jartzea, hainbat bidetatik, sare sozialak barne.
* Erakunde publikoen aurrean lan egitea herritarren eskaerak helarazteko, txostenen eta gomendioen bidez.
* Espainiako legeria nazioarteko arau eta printzipioekin bateratzea bultzatzea.
* Nazioarteko mekanismoen ezagutza hobea eta erabilera eraginkorragoa sustatzea, haien gomendioen betetze eraginkorra monitorizatuz, eta haiekin aliantza eta ekimen bateratuak sortuz.
* Eskubide eta askatasun zibilak urratu zaizkien biktimei laguntza teknikoa ematea, baita haien legezko ordezkariei ere, eta auzi estrategikoko ekimenak bultzatzea.
* Giza eskubideen babesean nazioarteko zuzenbidearen erabilera indartzeko prestakuntza jarduerak garatzea.

## Erreferentziak

* ↑ RIS. Rights International Spain - Quienes somos. .
* ↑ European Liberties Platform. (26 de julio de 2014). «Rights International Spain» ELA.
* ↑ «European Liberties Platform - Quienes somos» ELA.
* 1 2 3 RIS. RIS Quienes somos y actividades. .

## Ikus, gainera

* Eskubide zibil eta politikoak
* Giza eskubideak
* Nazioarteko zuzenbidea
* Giza Eskubideen Aldarrikapen Unibertsala
* Torturaren eta beste tratu edo zigor krudel, anker edo apalesgarrien aurkako Hitzarmena

## Kanpo estekak

* Rigts International Spain, RISen weborri ofiziala
   * RISen argitalpenak
   * #Sinjustizia
   * Blogak, RIS
   * RIS Facebooken

### Albisteak

* Rights International Spain-ek salatu du Gobernuak oztopatu egiten duela herritarren justiziarako sarbidea, Infolibre, Espainia, 2014/5/7
* Rights International Spain-ek kanpaina bat hasi du Gobernuak herritarrei justizia murrizteko duen planaren aurka, abogacia., 2014/5/9]
* Datuak: Q17628745
# Rigi

Rigi Suitzako erdialdean dagoen mendi bat da, eta suitzar Alpeetan dago. "Queen of the Mountains" edo mendien erregina bezala ezagutzen da.
Mendia erraz irisgarria da garraio publikoarekin. Rigik neguan eta udan txango ugari eskaintzen ditu, esate baterako, eskia edo lera. Goldau-tik eta Vitznau-tik igo daiteke Rigi-Bahnen (kremailera-trena) erabiliz, eta Weggis-tik teleferiko bidez.

## Rigi udan

Rigi mendiak 90 km²-ko aisialdirako eta kirolerako eremu bat eskaintzen du eta hainbat mendi-ibilbide edo mendi-txango aukera eskaintzen ditu. Bertan, bisitariek markatutako puntu desberdinetako 150 km-ko ikuspegi panoramikoa ikus dezakete.

## Rigi neguan

Rigi mendia neguko kirolak, neguko ibilaldiak eta aisialdirako praktikak egiten dituzten pertsonentzako gogokoena da. Hurrengo ekipamendua Sport Center-en alokatu ahal izango da, Rigi Kulm-en: airboard-ak, lerak, elur-erraketak, makilak, eskularruak, eski-txanoak, galtzerdiak, eski-betaurrekoak eta gehiago leku bakarrean eros daitezke.
Ibilbideak :
| Erraketa-ibilbideak | 1,5/3/4,5 km |
| Neguko bidezidorrak | 35 km |
| Eski-lasterketak | 7 km |
Airboard / Lera :
| Airboard-pista | 3,6 km |
| Kulm-Staffel lera-pista | 4 km |
| Kulm-Schawandi lera-pista | 3,6 km |
Eski gunea :
| Altitudea | 1300-1800 m |
| Eski-pista erraza | 3,9 km |
| Eski-pistak guztira | 9 km |

## Irudi-galeria

* Lurrun trena
* Gailurretik hurbil dagoen estazioa
* Ikuspegia gailurretik
* Luzerne lakua Rigi-tik ikusia
* Suitzako erdialdeko Alpeen ikuspegia Rigi Kulm-tik

## Kanpo estekak

* Datuak: Q15291
* Multimedia: Rigi / Q15291